Lav et referat af nedenstående tekst:

Tekst:
Én ting er mad - noget helt andet er gratis mad. Og da især hvis den gratis mad kommer fra et nyt, hipt burgersted i centrum af Aalborg. Nogenlunde sådan må en del aalborgensere have tænkt, før de tirsdag formiddag stillede sig op i kø til den nye Grillen Burgerbar, der åbnede med et brag af en fest - og gratis burgere hele dagen indtil klokken 22. I hvert fald var køen over 100 meter lang, da Grillen Burgerbar endelig klippede den røde snor og lod borgmester Thomas Kastrup-Larsen træde ind i restauranten på Østerågade, lige over for John Bull Pub. Grillen Burgerbar er en burgerkæde i den bedre ende med fire restauranter i København og en enkelt i Aarhus - og nu altså også en i Aalborg, hvor det ser ud til, at bysbørnene har taget godt imod. Se mere på TV2 Nord klokken 19.30.

Referat:
Gratis burgere lokkede tirsdag formiddag flere hundrede sultne aalborgensere til åbningen af Grillen Burgerbar.